महेंद्र और जज्बा स्पोर्ट्स के बीच प्रीमियर लीग का फाइनल आज
पेनाल्टी के फैसले पर आधारशिला के खिलाड़ियों ने छोड़ा मैदान
स्पोर्ट्स रिपोर्टर | बिलासपुर
रेलवे के नार्थ ईस्ट इंस्टीट्यूट मैदान में रविवार को बिलासपुर प्रीमियर लीग फुटबॉल प्रतियोगिता का दो सेमीफाइनल मैच खेला गया। इसमें पहला मैच महेंद्र स्पोर्ट्स तो दूसरा मैच जज्बा स्पोर्ट्स क्लब ने जीता। दोनों मुकाबले रोमांचक रहे। दूसरे सेमीफाइनल में आधारशिला के दो खिलाड़ियों को रेड कार्ड दिखाए जाने से वह 8 खिलाड़ियों के साथ खेली। वहीं सोमवार को फाइनल मुकाबला खेला जाएगा।
बीपीएल का पहला सेमीफाइनल मुकाबला लक्ष्मी स्पोर्ट्स क्लब व महेंद्र स्पोर्ट्स क्लब के बीच खेला गया। शुरुआत में लक्ष्मी के खिलाड़ी सरवन राना ने किक कर गोल करने की कोशिश की। जिसे महेंद्र के गोलकीपर संदीप ने अच्छा बचाव करते हुए बाहर फेंक दिया। इस तरह पहला हाफ गोल रहित रहा। वहीं दूसरे हाफ में महेंद्र के जर्सी नंबर 15 दीपक थापा ने अपनी टीम के को 1-0 से बढ़त दिलाई, यह स्कोर अंत तक बरकरार रहा। वहीं दिन का दूसरा मैच आधारशिला और जज्बा स्पोर्टिंग के बीच खेला गया। यह मैच भी पहले हाफ तक गोलरहित रहा। जज्बा के मैनेजर दीपक अग्रवाल खिलाड़ियों को उत्साहित करने खुद मैदान में खेलने उतरे। दूसरे हाफ आधारशिला के पी. साई कुमार ने कार्नर पेनाल्टी शूट किया जो सीधे गोल में चला गया। इस शानदार गोल पर खिलाड़ी को 35 सौ रुपए के पुरस्कार की घोषणा हुई। लेकिन ठीक 5 मिनट बाद जज्बा के खिलाड़ी को डी पे फाउल करने पर पेनाल्टी किक मिल गया। जज्बा के मनीष ने इसे गोल में बदलकर मैच 1-1 गोल की बराबरी पर ला दिया। इसके बाद फैसला टाई ब्रेकर से लिया गया। जज्बा के गोल कीपर गुरप्रीत सिंह, जो इंडियन रेलवे के गोलकीपर रहे हैं, की मुस्तैदी से यह मैच 3-1 गोल पर समाप्त हुआ। जज्बा ने मुकाबला जीतकर फाइनल में प्रवेश किया। इस दौरान पहले मैच में रेफरी शेख शमीम, विशाल कुमार पी. सुमन व टेबल रेफरी नंदिता रहे। वहीं दूसरे मैच में अरुण, विशाल कुमार, शेख शमीम और टेबल रेफरी नंदिता रहे। इस दौरान हरदीप सिंह खनुजा, प्रकाश यादव, नरेंद्र सोनवानी, सुनील सिंह, सौरभ राय, रमेश यादव, जीतू यादव, राकेश सिंह, अजय श्रीवास्तव, अटल श्रीवास्तव सहित अन्य उपस्थित थे।
मैच समाप्त होने के बाद आधारशिला टीम के मैनेजर व सदस्य विरोध करते हुए।
फाइनल मुकाबला 3 बजे
जज्बा स्पोर्टिंग क्लब व महेंद्र स्पोर्ट्स के बीच खिताबी मुकाबला होगा। इसके मुख्य अतिथि यूथ चेंबर ऑफ कॉमर्स के अध्यक्ष आदित्य अग्रवाल, महापौर किशोर राय हैं।
awa_Deva hin_Deva mai_Deva awa_Deva hin_Deva hin_Deva bho_Deva awa_Deva